મોટાભાગના વિપક્ષો EVM પર એવો આરોપ મૂકે છે કે તે હેક થઇ શકે છે. હાલમાં ગુજરાત વિધાનસભાની ચૂંટણીઓના પહેલા રાઉન્ડમાં વરિષ્ઠ કોંગ્રેસી નેતા અર્જુન મોઢવાડિયાએ તેમના મતદાન મથકનું EVM બ્લૂટૂથ સાથે જોડાયેલું હોવાનું જાહેરમાં કહ્યું. બાદમાં તપાસ કરતા ખબર પડી કે એતો એ નામના કોઈના સેલફોનનું બ્લૂટૂથ હતું. EVM હેક થઇ શકે કે નહીં તે અંગે એક લાંબી ચર્ચા થઇ શકે અને ટેક નિષ્ણાતો વચ્ચે એ ચર્ચા થાય તે ઈચ્છિત છે. પણ થોડા મહિનાઓ અગાઉ જ્યારે દિલ્હી વિધાનસભામાં ખાસ સત્ર બોલાવીને EVM કેવી રીતે હેક થઇ શકે તેનો હાસ્યાસ્પદ ડેમો દેખાડવામાં આવ્યો હતો ત્યારે ચૂંટણી પંચે તમામ શંકાઓને દૂર કરવા પોતાને ત્યાં આવીને જાહેરમાં EVM હેક કરીને બતાવવાનો પડકાર ફેંક્યો હતો ત્યારે કોઇપણ રાજકીય પક્ષ ત્યાં ફરક્યો પણ ન હતો તો હવે કેમ ફરીથી EVM હેક થઇ શકે છે એવા આરોપો મુકાઈ રહ્યા છે?